ગુજરાતમાં ભાજપે ભલે સત્તા મેળવી લીધી હોય, પણ ખાતા ફાળવણીમાં ભાજપમાં ઉકળતો ચરુ જેવી સ્થિતિ જોવા મળે છે. નાયબ મુખ્યમંત્રી નીતિન પટેલ નારાજ હોવાનું અને હજી તેમમની નારાજગી ઓછી ન થઈ હોવાનું જાણવા મળ્યું છે. જેને પગલે તેઓ આજે ઓફિસ પણ ન આવ્યા હોવાનું કહેવામાં આવી રહ્યું છે. ભાજપ હાઈકમાન્ડમાંથી કોઈ તેમને મનાવવા આવશે ત્યારે તેમની નારાજગી દૂર થશે. તેમને યોગ્ય સન્માન નહિં મળે ત્યાં સુધી તેઓ ઓફિસ નહિં આવે તેમ વિશ્વાસપાત્ર સૂત્રોમાંથી જાણવા મળ્યું છે.